kardosdrur/scandi-wiki huggingface dataset:
Søren Kragh-Jacobsen

Søren Kragh-Jacobsen (født 2. marts 1947 i København) er en dansk musiker, filminstruktør og reklamefilminstruktør.

Søren Kragh-Jacobsen er først og fremmest kendt for sin karriere som filminstruktør, hvor han bl.a. har "opdaget" en lang række danske stjerner som bl.a. Nikolaj Lie Kaas, Iben Hjejle og Tomas Villum Jensen.

Sit internationale gennembrud opnåede han med Dogme95-filmen Mifunes sidste sang i 1999. Filmen vandt sølvbjørnen ved Berlinalen i Berlin samme år samt en række andre internationale priser. Blandt andre nævneværdige priser har han bl.a. vundet tre Bodil'er og en Emmy.

Som musiker blev han for alvor kendt, da han sammen med Leif Lindskov fik et hit med sangen "Kender du det?" (bedre kendt som "Mona, Mona, Mona..."), fra LP'en Hinkeruder På Motorvejen fra 1975.
Opfølgeren Tur- Retur – også med Lindskov – kom i 1978. 

I år 2001 udgav Søren Kragh-Jacobsen cd'en Isalena (Columbia Records), efter massiv opfordring fra radiolyttere på DR's P3. 
Udover musik i eget navn har Søren Kragh-Jacobsen skrevet tekster og musik til børneudsendelser og tegnefilm som Omsen og Momsen (spillet og sunget af Jess Ingerslev og Tom McEwan) og Fuglekrigen.

Privat
Han er gift med Cæcilie Nordgreen og far til Andreas og Gustav Kragh-Jacobsen.

Filmografi

Spillefilm 
 Vil du se min smukke navle? – 1978
 Gummi Tarzan (film) – 1981
 Isfugle – 1983
 Skyggen af Emma – 1988
 Guldregn – 1988 (også instrueret tv-serien af samme navn (1986))
 Drengene fra Sankt Petri – 1991
 Øen i Fuglegaden – 1997 (eng. titel: The Island on Bird Street)
 Mifunes sidste sang – 1999
 Skagerrak – 2003
 Det som ingen ved – 2008
 I lossens time – 2013
 Lille sommerfugl – 2020

Han har herudover skrevet manuskriptet til:
 Min farmors hus – 1984

Tv-spil og -serier 
 Livet er en god grund fra 1985.
 Den korsikanske biskop – svensk tv
 Ørnen – 2005
 Livvagterne – 2008 
 Borgen – 2010  (første sæsons to første afsnit)

Han har herudover skrevet manuskriptet til:
 Omsen og Momsen – 1987

Priser 
Søren Kragh-Jacobsen har vundet priser ved en række anerkendte internationale festivaller, blandt de vigtigste kan nævnes: sølvbjørnen ved Berlinalen i 1999 for Mifune's sidste sang, en Emmy Award for The Island on Bird Street og tre gange har han vundet en Bodil.

Referencer

Eksterne henvisninger 
 

Filminstruktører fra Danmark
Manuskriptforfattere fra Danmark
Sangere fra Danmark
Komponister fra Danmark
Personer fra København
Guitarister fra Danmark
Sangskrivere fra Danmark
Dansksprogede forfattere fra Danmark
Personer i Kraks Blå Bog
Personer med enkeltværker i Kulturkanonen
Studenter fra Aurehøj Gymnasium
Modtagere af Børnebibliotekarernes Kulturpris
Modtagere af Pråsprisen
Modtagere af Nordisk Film Prisen
One

"One" er en sang fra bandet Metallica som blev skrevet af vokalist/rytme guitaristen James Hetfield og trommeslageren Lars Ulrich. Sangen kom fra deres album ...And Justice for All. Det er blandt bandets mest populære af de stille sange som vandt en grammy i 1990 for Best Metal Performance.

Sangens opbygning 
Før musikken starter er der en del lydeffekter de første 17 sekunder som helikopterlyd og eksplosioner der stille toner ud da guitarspillet begynder af James Hetfield. Kirk Hammett kommer så ind med en ren guitarsolo. Sangens tempo stiger da trommerne spillet af Lars Ulrich kommer ind. Ved omkvædet bliver guitarspillet meget tungt (heavy) og ved omkvædets slutning toner det tilbage til et rentonet guitarspil.

Handling 
Sangen handler om en mand der har mistet de fleste af hans sanser og hans livskvalitet under en krig. Derfor starter sangen også med lydeffekter fra en krig, bl.a. i form af en helikopter og eksplosioner. Når Metallica optræder live laves disse effekter gerne med fyrværkeri.

Metallica-sange
Sange fra 1988
Singler fra 1988
Fade to Black

Fade To Black er en sang fra bandet Metallicas andet album Ride the Lightning. Mange mener lyrikken omhandler selvmord. 

Sangen var en af bandets første ballader, og det alvorlige tema var ifølge James Hetfield en udløber af problemer i bandet bl.a. i forhold til stjålet udstyr.

Sangen er senere blevet genindspillet af bl.a. Disturbed og The Lemonheads.

Referencer

Eksterne henvisninger 
 

Metallica-sange
Sange fra 1984
Enter Sandman

"Enter Sandman" er en sang fra bandet Metallica. Enter Sandman handler om mareridt. Under sangens bridge har Metallica derfor også fået et barn til at synge sammen med forsanger James Hetfield. Barnet er produceren Bob Rocks søn.

Spor 
US single
 "Enter Sandman" – 5:37
 "Stone Cold Crazy" – 2:19

International CD single
 "Enter Sandman" – 5:37
 "Stone Cold Crazy" – 2:19
 "Enter Sandman (Demo)" – 5:05

International 12-inch vinyl single (4 tracks)
 "Enter Sandman" – 5:34
 "Holier Than Thou (Work in Progress...)" – 3:48
 "Stone Cold Crazy" – 2:17
 "Enter Sandman (Demo)" – 5:05

International 12-inch vinyl single (3 tracks)
 "Enter Sandman" – 5:34
 "Stone Cold Crazy" – 2:17
 "Enter Sandman (Demo)" – 5:05

International 7-inch vinyl single
 "Enter Sandman" – 5:34
 "Stone Cold Crazy" – 2:17

International 7-inch vinyl picture disc single
 "Enter Sandman" – 5:34
 "Stone Cold Crazy" – 2:17

Australian 2-track CD single
 "Enter Sandman" – 5:37
 "Stone Cold Crazy" – 2:19

Japanese 2-track 3-inch CD single
 "Enter Sandman"
 "Stone Cold Crazy"

Hitlister

Ugentlige hitlister

Årshitlister

Årti-hitlister

Referencer

Eksterne henvisninger 
 

Metallica-sange
Sange fra 1991
Ron McGovney

Ron McGovney (født 2. november 1962 i Los Angeles, Californien) var den første bassist i heavy metal-bandet Metallica.

Metallica
Bassister fra USA
Personer fra Los Angeles
Orion

Orion kan henvise til:

Astronomi og rumfart 
 Orion (stjernebillede) – et stjernebillede
 Orion (rumfartøj) – amerikansk rumfartøj til ibrugtagning i 2014.
 Orion-armen - en spiralarm i Mælkevejen
 Orion Planetarium - et planetarium
 Oriontågen - en galakse

Virksomheder 
 Orion Publishing Group - en britisk medievirksomhed
 Orion Oyj - en finsk medicinalvirksomhed
 Orion Pictures - en amerikansk filmproduktionsselskab
 Orion Breweries, en japansk bryggerigruppe
 Orion Confectionery, en sydkoreansk konfektionsvirksomhed

Andet  
 Lockheed P-3 Orion  – et 4-motors turboprop maritimt patruljefly (1959).
 Orion (mytologi) – en græsk sagnhelt.
 Orion (Metallica) – en sang fra heavy metal-bandet Metallica.
 Ford Orion − en bilmodel fra Ford
 Orion – dansk historisk tidsskrift udgivet 1839-51, se T.A. Becker.
Orion (Metallica)

Orion er et instrumentalnummer med heavy metal-bandet Metallica.
Nummeret starter med bassen fader ind helt alene. Baslyden er forvrænget og kørt i gennem en flanger effekt. Derefter begynder trommerne og der kører nogle guitarsoloer. Midt i nummeret laves der et break, hvorefter der fortsættes med en bassolo.  Der kommer yderligere en guitarsolo efterfulgt af en lille kort bassolo. Cliff Burton sagde i et interview om bassoloen "People are probably not even going to notice it but it's there".

Orion blev spillet til Cliff Burtons begravelse efter hans død i 1986.
Efter Burtons død blev Orion ikke spillet live i sin helhed af Metallica før 20 år efter hans død i 2006 hvor Metallica spillede nummeret i sin helhed. Dette skete ved en koncert ved Hard Rock am Ring på Mururoa-atollen i Polynesien.

Metallica-sange
Piratgruppen

Piratgruppen var en dansk organisation, der støttede ideen om fri fildeling. Den eksisterede for at give fildelere et samlingspunkt for udveksling af erfaring, ideer og meninger og fungerer som et modspil til Antipiratgruppen ved at tilbyde juridisk og økonomisk bistand til folk, der var kommet på kant med loven i forbindelse med fildeling.

Gruppens argumentation for at fildeling skulle være frit, var blandt andet, at når privatpersoner deler medier med hinanden, skabes der reklame for det pågældende produkt. Piratgruppen mente derfor, at medieindustrien ikke bør slå ned på fildelere, fordi fildeling ifølge Piratgruppen i princippet er godt for industrien.

Organisationen tilsluttede sig til en vis grad ophavsretten til beskyttelse af den skabende kunstner og arbejder for at give kunstnerne yderligere indflydelse, når deres produkter skulle bruges kommercielt. 

En del af Piratgruppens arbejde bestod i at dokumentere Antipiratgruppens (APG) virke. 

Piratgruppen er blevet nomineret til en Steppeulv for Årets Idé. Danske aviser nævnte sommetider gruppens synspunkt på fildeling, når emnet berøres. Piratgruppen forsøgte aktivt at give en alternativ synsvinkel til pladebranchens informationer om emnet.

Piratgruppens hjemmeside oplyste om dansk ophavsretslovgivning. 

Den 11. september 2006 udgav Piratgruppen en rapport om udviklingen i pladebranchen fra 1995 til 2005. Rapporten er forfattet af en af Piratgruppens talspersoner (Claus P. Pedersen), og selvom den er skrevet på dansk, har den vakt international opmærksomhed fra bl.a. Lawrence Lessig, stifter af Creative Commons, og Chris Anderson, chefredaktør for computermagasinet Wired.

Internationalt samarbejde 

Piratgruppen annoncerede d. 12. juli 2006 et internationalt samarbejde, The Pro Piracy Lobby, bestående af Piratgruppen (Danmark), Piratbyrån (Sverige), Piratgruppen (Norge), The Pirate Bay (Sverige) og Artliberated (Sverige).

Eksterne henvisninger 
 Piratgruppen.org – Piratgruppens hjemmeside.
 Piratbyrån - den svenske søsterside til Piratgruppen.
 Piratgruppen Norge – den norske pendant til Piratgruppen.
 Piratgruppens IRC-kanal

Organisationer fra Danmark
Internetaktivisme
Windows Me

Windows Millennium Edition (Kodenavn: Millennium), eller Windows Me, er et hybrid 16-bit/32-bit grafisk operativsystem der blev udgivet d. 14. september 2000, af Microsoft.

Windows Me var efterfølgeren til Windows 98 og blev sat på markedet som en "Home Edition" af Windows 2000 Professional, der var blevet udgivet syv måneder tidligere. Den indeholder Internet Explorer 5.5, Windows Media Player 7, og den nye Windows Movie Maker der tilbød nem redigering af video for hjemmebrugere. Microsoft opdaterede også den grafiske brugerflade i Windows Me, med nogle af funktionerne der først var blevet introduceret i Windows 2000.

Windows Me er en fortsættelse af Windows 9x modellen, men med begrænset adgang til "real mode" af MS-DOS for at formindske systemets boot tid. Dette blev en af de mest kendte ændringer i Windows Me, da programmer der havde brug for real mode DOS for at kunne køre, ikke virkede på Windows Me.

Sammenlignet med andre udgivelser af Windows, havde Windows Me en kort periode på butikkernes hylder, på kun lidt over et år. Den blev snart udskiftet med det NT-baserede Windows XP, som blev udgivet d. 25. oktober 2001.

Kritik 
Dan Tynan kaldte det for "Mistake Edition" ("Fejludgave") i PC Worlds artikel 'Top 25 Worst Tech Products'. Han erklærede Windows Me det fjerde-"Værste Produkt Nogensinde" (efter AOL, RealPlayer, og Syncronys SoftRAM) på grund af en række tekniske problemer og fejl.

"Kort efter Me dukkede op i 2000," fortæller artiklen, "rapporterede brugere problemer med at installere det, få det til at køre, få det til at virke med andet hardware og software, og få det til at stoppe med at køre igen."

Systemkrav 

Windows Me Setup programmet indeholder en udokumenteret "/nm" funktion der fortæller installationen at den skal ignorere kravene for hardware.

Referencer

Ekstern henvisning 
 Windows Millennium Systemkrav 

Microsoft Windows
Monografi

Monografi (af græsk monos én og graphein, skrive) er et skrift om et enkelt, begrænset emne.

Begrebet anvendes indenfor biblioteks- og informationsvidenskab, som modbegreb til periodikum altså et værk der ikke er endeligt afsluttet, men udkommer over en periode (også kaldet en serie) eller løbende som aviser etc. I denne betydning af ordet er et samleværk (en antologi) regnet for en monografi.

Begrebet anvendes også i en anden, snævrere betydning om et værk om et enkelt emne skrevet af én forfatter, typisk en bog om en enkelt kunstner. I sidstnævnte betydning er en antologi ikke en monografi. Modsat en biografi er vægten i en monografi ikke nødvendigvis lagt på det biografiske stof.

Ordet monografi er ikke lig med en bog, hvilket er en hyppig misforståelse.

Biblioteks- og informationsvidenskab
Microsoft Windows 7

Microsoft Windows 7 er et operativsystem til såvel stationære som bærbare computere, som Microsoft frigav den 22. oktober 2009, hvilket er mindre end 3 år efter forgængeren, Windows Vista. Systemet, der indeholdt NT-version 6.1., var under sin udvikling kendt som først Blackcomb og senere Vienna. Den første Service Pack blev udsendt den 22. februar 2011. Windows 7 er blevet lanceret i flere varianter og understøtte både 32- og 64-bit-arkitekturer. Serverudgaven af Windows 7, Windows Server 2008 R2, blev frigivet sammen med Windows 7.

I modsætning til sin forgænger, Windows Vista, introducerede Windows 7 ikke et større antal nye funktioner. I stedet havde Microsoft fokuseret på at forøge hardware- og software-kompatibiliteten og optimere kildekoden således at Windows 7 fremstår hurtigere og mindre ressourcekrævende end sin forgænger. I forbindelse med sine fremvisninger af Windows 7 i 2008 demonstrerede Microsoft den indbyggede understøttelse af multi-touch og det re-designede skalprogram Windows Shell, der bl.a. indeholdte en ny proceslinje, en mere afdæmpet brug af farver, en simplere håndtering af netværksforbindelser og et nyt navigationspanel i Windows Explorer. Visse af de programmer, der var inkluderet med tidligere udgaver af Microsoft Windows, så som Windows Calendar, Windows Mail, Windows Movie Maker og Windows Photo Gallery er ikke installeret som standard, men tilbydes i stedet som en del af Windows Live Essentials-pakken, der kan gratis downloades.

Historie 

Den første version af Windows 7 udkom den 20. december 2007 og blev kaldt Milestone 1 (M1). Den anden version, Milestone 2 (M2), udkom i april eller maj 2008. Den tredje version, Milestone 3 (M3), udkom i tredje kvartal 2008. Den 9. januar 2009 blev Windows 7 udgivet som Public Beta som kunne hentes gratis fra Microsofts hjemmeside. Den danske sprogpakke blev tilføjet 27. maj 2009. Den 22. juli 2009 blev Windows 7 udgivet som RTM-version og 22. oktober 2009 i detailhandlen.

Systemkrav 

Microsoft har udgivet en liste med minimumspecifikationerne for et system der kører Windows 7. Systemkravene for 32-bit versionen ligger tæt op af Windows Vista Premium Editions krav, mens 64-bit versionen sætter større krav. Microsoft har udgivet en "opgraderingsrådgiver", der scanner ens computer for at tjekke dens kompabilitet med Windows 7.

Yderligere krav for specielle funktioner:
 BitLocker kræver en USB-nøgle til brug af BitLocker To Go.
 Windows XP Mode kræver yderligere 1 GB RAM, 15 GB ledig diskplads, og en processor der understøtter hardware-virtualisering med Intel VT eller AMD-V slået til.
 Windows Media Center (inkluderet i Home Premium, Professional, Enterprise og Ultimate), kræver en TV-tuner for modtagelse og optagelse af TV.

Referencer

Eksterne henvisninger 

 Det officielle Windows 7 website

7
Microsoft styresystemer
WinFS

WinFS er arbejdstitlen på et program, der er ved at blive udviklet af Microsoft så det kan bruges i Microsoft Windows. Det er en relationel database, der set fra operativsystemet fungerer som et filsystem. Det er ikke et nyt format til at gemme data på harddisken som f.eks. NTFS er.

Med WinFS kan man oprette en mappe hvor man både kan gemme filer og objekter. Objekterne kan være kontaktpersoner, emails osv. og deres typer er gemt i XML-filer. Det er planen at WinFS skal have 20-24 forskellige typer objekter indbygget fra starten.

I et traditionelt filsystem gemmes alle filer i et hierarkisk system af mapper (en træstruktur). Man kan kun placere en fysisk fil i en bestemt mappe. Man kan sige at en fil kun kan have relation til en mappe. Med WinFS kan en fil have relationer til vilkårligt mange mapper. Det betyder f.eks. at en billedfil både kan ligge i mappen "billeder af Dorte" og i mappen "sommer 2005" og "billeder af Peter". Det giver meget bedre mulighed for at strukturere sine data.

Formålet med WinFS at er give nogle af de muligheder til filsystemet man ellers normalt kun har i en relationel database. Det gøres ved at man kan knytte metadata til sine filer og lave relationer mellem objekter og filer. Man kan derefter søge på tværs af alle ens objekter og filer.

For at det for alvor skal give mening at bruge WinFS skal ens programmer gemme sine data i de nye objekttyper. Det er endnu for tidligt at sige noget om hvilke programmer der vil kommer som vil udnytte de nye muligheder med WinFS.

Fysisk gemmer WinFS filer i NTFS. WinFS virker derfor som et lag ovenpå NTFS.

Navnet og historie 
Arbejdstitlen WinFS er en forkortelse af Windows Future Storage men det vil ikke være navnet på det endelig produkt; Windows Storage Foundation er det mest sandsynlige bud på det endelig navn.

I 1992 var der en forgænger med navnet Object File System (OFS), som det var planen skulle være en del af en ikke nærmere præciseret version af Windows med arbejdstitlen Cairo. OFS blev aldrig del af nogen udgave af Windows.

WinFS blev ikke en del af Windows Vista som det ellers var påtænkt. En betaversion af systemet blev 29. august 2005 gjort tilgængelig for udviklere gennem MSDN, Microsoft Developer Network. Der medfulgte et program Microsoft Rave, der viste hvordan WinFS kunne bruges til at synkronisere alle typer af data mellem to maskiner i et lokalt netværk. Der forventes at komme yderligere to betaversioner i 2006 og den fulde version forventes tidligst at udkommer i 2007.

Betaversionen af WinFS kan installeres på Windows XP, Windows 2003 og Windows Vista.

Filsystemer
Microsoft Windows
Hængning

Hængning er blandt andet en metode for henrettelse.

Den kan udføres på mange måder. Mest kendt er metoden, hvor den dømte udsættes for et brat fald- eksempelvis via en faldlem på et skafot, en stige fra en høj bygning eller lignende. Ofte vil døden i disse tilfælde indtræffe relativt hurtigt, idet halsen brækkes.

Andre metoder indebærer ikke et brat fald, og den henrettede vil lide døden via kvælning efter en længere periode - ofte fra 3 til 8 minutter.

I middelalderen opfattedes hængning som en vanærende død - modsat f.eks. en henrettelse via halshugning, som opfattedes som værende ærefuld. Tankegangen genfindes så sent som i 1946, hvor 3 nazistiske (tyske) krigsforbrydere (H. Göring, A. Jodl og W. Keitel anmodede det internationale krigsforbrydertribunal om at blive henrettede ved skydning frem for ved hængning; deres ønske blev ikke imødekommet.

I vikingetidens Skandinavien var hængning straf for mange slags forbrydelser. Kvælningen er ekstremt smertefuld, men blev først afskaffet i 1800-tallet i Danmark.

I flere lande foregår hængning ved, at den dømte står på en skammel eller lignende, der hurtigt fjernes. I Iran kan hængning foregå ved, at den dødsdømte får en løkke, som er bundet fast til en kran, om halsen og bliver tvunget til at springe ud fra kranen. Hængning som henrettelsesmetode praktiseres i Indien, Japan, Iran og Irak.

Se også 
 Dødsstraf
 Mary (elefant)
 Selvmord

Referencer

Eksterne henvisninger 

Henrettelse
Liu Biao

Liu Biao (?-208 e.kr.) var hersker over Jing provinsen i Kina i tiden omkring det sene Han Dynastis fald. Han var fra samme familie som kejseren og dermed meget loyal overfor Handynastiet.

Da landet begyndte at dele sig op (ca. 193 e.kr.), lykkedes det hans hær at besejre Sun Jian, en lokal krigsherre. Senere skabte Sun Jians to sønner (Sun Ce og Sun Quan) en masse problemer for Liu Biao, da de søgte at hævne deres fars død. Det blev dog ikke dem, der besejrede ham. Mens Cao Cao skabte sig berømmelse i norden, valgte Liu Biao hverken at hjælpe eller hindre hans erobringer.

Senere, under Cao Cao's krig mod Yuan-familien (203-207 e.kr.), nægtede Liu Biao at alliere sig med nogen af siderne på trods af, at han var den eneste anden krigsherre som kunne stå imod de to store hære. Det var dog i løbet af denne tid, at Liu Biao valgte at huse Liu Bei, en af Cao Cao’s fjender, efter han flygtede fra Yuan-familien for at forenes med sine edsbrødre. Dette gjorde ham til Cao Cao’s næste mål, og efter at have besejret Yuan-familien sendte han derfor en stor hær sydpå for at erobre Jing. Sammen med Liu Bei fik Liu Biao vundet nogle af de første slag. Men efter at hans hær kom i mindretal og hans alliance med Liu Bei gik i stykker (på grund af indblanding i Cai Mao’s familie) måtte han se sig besejret af Cao Cao.

Selvom Liu Biao døde kort før krigen mod Cao Cao, fortsatte hans sønner (under beskyttelse og vejledning af Liu Bei) kampen i flere år. Liu Biao’s Jing var den største og mest centrale kinesiske provins under Han dynastiet og der foregik mange vigtige slag i de følgende artier, da Liu Bei, Cao Cao og Sun Quan kæmpede om deres ret til Kina.

Personer i Kinas historie
Tjek fødsels- og dødsår
Periodikum

Periodikum (flertal: periodika) er en publikation der udkommer i flere på hinanden følgende dele nummereret eller med kronologiske betegnelser. Publikationen er ikke stilet mod en afslutning.

Periodika omfatter:
 aviser – nyheder om aktuelle begivenheder af interesse for en bred læserkreds. Udkommer dateret og/eller nummereret, ofte hyppigere end én gang ugentligt, fx som dagblad.
 magasiner – ugeblade, søndagstillæg og lignende tidsskrifter fortrinsvis med populariseret indhold
 tidsskrifter – udkommer sædvanligvis som hæfter nummereret inden for en årgang.
 årspublikationer – publikation med samme titel og emne, der udgives i opdateret for årligt
 serier – selvstændige publikationer med hver sin titel, men med en fælles serietitel

Journalistik
Biblioteks- og informationsvidenskab
Snedker

En snedker er en håndværker, der arbejder med træ. Med et måske lidt gammeldags ord, kan snedkeren komme ind under begrebet træsmed, der dækker alle faggrupper, der arbejder med og i træ.

Egentlig skelner man mellem tømrer og snedker, og snedkere kan beskæftige sig med enten møbler, og kaldes her møbelsnedker eller med fx inventar i bygninger, herunder vinduer, døre, køkkener osv. som bygningssnedker.

En snedker kan ligeledes have specialiseret sig og fremstiller stole, en stolemager, skibsinventar som skibssnedker eller som pianobygger, pianosnedker. Endvidere udfører fx orgelbyggere eller bådebyggere arbejde, der kunne betegnes som snedkerarbejde.

Arbejdet kan enten blive udført ude hos en kunde eller hjemme på et værksted.

Ekstern henvisning 

Håndbog, træsmedens håndværktøj 

Stillingsbetegnelser
Håndværk